stanford-oval/wikipedia huggingface dataset:
Arto Seppälä (kirjailija)
Palkintoja ja kunnianosoituksia

Porin kaupungin kirjallisuuspalkinto 1962
Tampereen kaupungin kirjallisuuspalkinto 1974, 1981, 1990, 1992, 1995 ja 1999
Tampereen teatterikesän palkinto 1975
Valtion tiedonjulkistamispalkinto 1977
Valtion kirjallisuuspalkinto 1979
taiteilijaeläke 1997
Nortamo-palkinto 2004
Samuli Paronen -palkinto 2010, Suomen aforismiyhdistys
Pirkkalaiskirjailijoiden kunniajäsen 2010
Tampereen aforismiyhdistyksen kunniajäsen 2011
Suomen Harrastajateatteriliiton kultainen tunnustusmerkki 2011
Suomen Näytelmäkirjailijaliiton kunniajäsen 2012
Aiheesta muualla

Arto Seppälän aforismeja
Lettokirkiruoho

| Lettokirkiruoho> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Kämmekkäkasvit Orchidaceae
Suku::  Kirkiruohot Gymnadenia
Laji::  conopsea
Alalaji::  alpina
Kolmiosainen nimi
 Gymnadenia conopsea subsp. alpina  (Turcz. ex Rchb.f.) Soó 
Synonyymit
 Gymnadenia conopsea var. lapponica (J.W.Zetterst.) Hartm. 
Infobox OKNimi-testi OK: 
Lettokirkiruoho (Gymnadenia conopsea subsp. alpina) Euroopan ja Aasian pohjoisilla alueilla ja vuoristoseuduilla tavattava kämmekkäkasvi. Suomessa se on rauhoitettu Pohjois-Pohjanmaan eteläpuolella.
Lettokirkiruoho on punakirkiruohon (Gymnadenia conopsea) alalaji, joka aiemmin tulkittiin muunnokseksi. Toinen Suomessa tavattava alalaji on suurempikokoinen ja runsaskukkaisempi ahokirkiruoho (subsp. conopsea).
Ulkonäkö ja koko

Lettokirkiruoho on pienempi ja hennompi kuin ahokirkiruoho, ja kasvaa 15–30 senttimetriä korkeaksi. Kasvin juurimukulat ovat liuskaisia. Lehdet ovat tasasoukkia, vajaan senttimetrin levyisiä, 5–20 cm pitkiä ja täplättömiä. Kukinto on tiheä, tasapaksu tähkä, jossa on kukkia 15–20 kappaletta. Kukat ovat tuoksuvia, vaaleanpunaisia tai harvoin valkoisia. Kukan huuli on lähes ehyt, kannus pitkä ja hoikka. Lettokirkiruoho kukkii kesä-elokuussa.
Muista Suomessa kasvavista kämmekkälajeista lettokirkiruoho muistuttaa maariankämmekkää, mutta sen kukista ja lehdistä puuttuvat maariankämmekälle ominaiset pilkut.
Muiden kirkiruohojen tapaan lettokirkiruohon pölyttäjinä toimivat kimalaiset ja perhoset.
Levinneisyys

Punakirkiruohon muunnoksia tavataan laajalla alueella, joka ulottuu Irlannista ja Ranskasta itään läpi Euroopan ja Venäjän keskiosien Kiinaan ja Japaniin saakka. Etelässä levinneisyysalue ulottuu Italiaan ja Kreikkaan, ja pohjoisessa Pohjois-Skandinaviaan. Punakirkiruohon muunnosten esiintymien levinneisyyttä Suomessa ei tunneta tarkkaan. Yleisesti voi kuitenkin todeta että lettokirkiruohoa tavataan Pohjois-Suomessa, kun taas ahokirkiruohon levinneisyysalue painottuu Pohjois-Suomeen. Pohjois-Pohjanmaan ja Lapin maakunnissa lettokirkiruoho on paikoin yleinen.
Elinympäristö

Lettokirkiruoho kasvaa kalkkipitoisessa maassa kosteilla, valoisilla paikoilla kuten letoilla ja tunturi- ja puronvarsiniityillä.
Aiheesta muualla

Pohjolan kasvien pauloissa: Gymnadenia conopsea subsp. alpina - punakirkiruoho subsp. lettokirkiruoho
Kasviatlas 2022: Lettokirkiruohon levinneisyys Suomessa.
Lilla Bodö

Lilla Bodö
| --- | --- |
Sijainti:  60°7′03.00″N, 24°44′20.00″E, Espoo Uusimaa Suomi
Merialue:  Suomenlahti, Itämeri
Pinta-ala:  0,03 km²
muokkaa - muokkaa wikitekstiä - muokkaa Wikidataa
Lilla Bodö on noin kolmen hehtaarin laajuinen saari Suvisaaristossa Espoon lounaisosassa Bergön ja Stora Bodön välissä. Lilla Bodön ja Stora Bodön välissä on Bodösundin salmi. Lilla Bodösta on maantieyhteys Bergöhön, joka kuuluu Suvisaariston vakituisesti asuttuihin pääsaariin. Aivan Lilla Bodön länsipuolella sijaitsee pieni Notgrundin saari.
Lilla Bodön keskellä sijaitsee koristeellinen huvila, joka on rakennettu 1880-luvulla. Rakennuttajana oli vapaaherra Johan Philip Palmén. Huvila on vuorattu pienillä paanuilla ja sen ullakkovyöhyke erkanee jonkin verran ensimmäisen kerroksen ulkoseinästä. Huvilan ympäristö on puistomainen.
Aiheesta muualla

Tiedostopalvelu.maanmittauslaitos.fi
Sttinfo.fi: Huvila meren rannalla
Lill Lindfors

Lillemor "Lill" Lindfors (s. 12. toukokuuta 1940 Helsinki) on ruotsalainen laulaja, näyttelijä ja koomikko.
Lindfors syntyi suomenruotsalaiseen perheeseen Helsingissä, josta perhe muutti vuonna 1948 Ruotsiin. Lindfors on esiintynyt 1960-luvulta lähtien ollen suosittu esiintyjä Skandinaviassa.
Hän edusti Ruotsia vuoden 1966 Eurovision laulukilpailussa Svante Thuressonin kanssa kappaleella "Nygammal vals (Hip Man Svinaherde)" sijoittuen toiseksi. Vuonna 1985 hän juonsi euroviisut aiheuttaen kohua pudottamalla suunnitellusti mutta kaikkien yllätykseksi hameensa. Salaa puvustaja Christer Lindarwin kanssa harjoiteltu kohtaus tuli yllätyksenä lähetyksen tuotantotiimillekin ja on jäänyt yhdeksi viisuhistorian kohutuimmista.
Vuodesta 1998 lähtien Lindfors on toiminut Ruotsin Unicefin hyvän tahdon lähettiläänä.[lähde? ]
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset sivut (Arkistoitu – Internet Archive)
Lill Lindfors Internet Movie Databasessa. (englanniksi)
Eurovision 1966 Information
Eurovision 1985 Information
Alcazar (yhtye)

| Alcazar |
| --- | --- |
 Alcazar Sommarkrysset tapahtumassa, vuonna 2009.
Tiedot
Toiminnassa:  1998–
Tyylilaji:  eurodance, nu-disko, pop, dancepop, europop
Kotipaikka:   Tukholma, Ruotsi
Laulukieli:  englanti
Jäsenet:  Andreas Lundstedt   Therese "Tess" Merkel   Lina Hedlund  
Entiset jäsenet:  Annika Kjærgaard   Magnus Carlsson  
Levy-yhtiö:  Universal   Sony BMG  
Infobox OKNimi-testi OK: 
Alcazar on vuonna 1998 perustettu ruotsalainen pop-/dance-yhtye. Yhtye saavutti useita klubi-, radio- ja listahittejä 2000-luvun alussa. Kulta-aikanaan 2001–2004 Alcazar myi levyjä yli 12 miljoonaa kappaletta maailmanlaajuisesti. Yhtyeen suurimpana hittinä voidaan pitää kappaletta "Crying At The discoteque", joka oli vuonna 2001 maailman kahdeksanneksi myydyin single yli 2,5 miljoonan kappaleen myynnillään. Yhtye ei ollut toiminnassa vuosina 2005–2007.
Levytyssopimus ja ensimmäinen single

Andreas Lundstedt, Tess Merkel ja Annikafiore Kjaergaard perustivat Alcazarin Ruotsissa vuonna 1998. He esiintyivät ensin ainoastaan pienillä ruotsalaisilla klubeilla esittäen vanhoja diskoklassikkoja. Andreaksen debyyttialbumin tuottaja Alexander Bard (mm. Army of Lovers / Bodies Without Organs) kiinnostui triosta nähtyään heidän show’nsa ja kiinnitti heidät Bullgod entertainment -levymerkilleen. Pian yhtye julkaisi ensimmäisen singlensä Shine on, joka ei saavuttanut kotimaassaan menestystä, mutta nousi hitiksi Venäjällä.
Debyyttialbumi

Keväällä 2000 Alcazar julkaisi koko Skandinaviassa singlen Crying at the discoteque, mutta ainoa maa, jossa se saavutti suurta menestystä oli Suomi. Debyyttialbumi Casino julkaistiin toukokuussa ensin Suomessa ja se myi hyvin kesän 2000 aikana. Alcazar myös esiintyi Suomessa monta kertaa mm. Puhdas elämä lapselle -konsertissa, jossa yhtye sai loistavan vastaanoton. Marraskuussa 2000 Casino julkaistiin myös Ruotsissa ja Venäjällä, vaikka kolmas single Ritmo Del Amor ei enää menestynyt.
Kansainvälinen läpimurto

Kehnohkon alun jälkeen Alcazarin pelastukseksi osoittautui Napster-ohjelma ja DJ:t ympäri Eurooppaa, joiden avulla Crying at the discoteque levisi maailmalle, ja Alcazar kiinnitettiin suuriin levy-yhtiöihin. Vuoden 2001 aikana kappale nousi hitiksi kaikkialla Euroopassa. Italiassa singlen menestyi erityisen hyvin, sillä kappale pysyi listalla Top-20:ssä yli puoli vuotta, korkeimmillaan sijalla 4. Suurta menestystä trio saavutti myös Saksassa, Belgiassa, Ranskassa ja Isossa-Britanniassa. Myöhemmin loppusyksystä yhtye saavutti hittilistat myös USA:ssa, vaikka sikäläiset suuret levy-yhtiöt eivät uskoneetkaan Alcazariin.
Toinen kansainvälinen single Sexual Guarantee jatkoi Alcazarin menestystä Euroopassa, jonka jälkeen trio julkaisi Casino-albumin uutena painoksena sisältäen viisi uutta kappaletta. Yksi näistä uusista kappaleista oli Human League cover Don´t You Want Me. Se julkaistiin albumin kolmantena sinkkuna keväällä 2002. Singlejulkaisua varten brittiläinen Almighty oli miksannut kappaleen uuteen muotoon ja siitä tuli jälleen hitti ympäri Eurooppaa. Amerikassa siitä tuli vielä suurempi hitti kuin Crying at the discotequesta, joten yhtye suuntasi promotoimaan albumiaan Atlantin toiselle puolelle.
Neljäs jäsen ja Alcazarized

Puolentoista vuoden yhtäjaksoisen menestyksen jälkeen Alcazar palasi maailmalta Ruotsiin lepäämään ja suunnittelemaan jatkoa debyyttialbumilleen. Kauan yhtye ei ehtinyt olla paikoillaan, sillä he saivat kutsun osallistua Abba -yhtyeen muistokonserttiin. Yhtye esitti hyvän ystävänsä, Barbados yhtyeestä tunnetun Magnus Carlssonin kanssa As good as new kappaleen show’ssa. Monet kriitikot pitivät sitä illan parhaana esityksenä, jonka myös Abba-miehet Benny Andersson ja Björn Ulvaeus allekirjoittivat. Jouluna 2002 Alcazar antoi virallisen tiedotteen, että Magnus on liittynyt Alcazariin neljänneksi jäseneksi.
Tammikuussa nelikko aloitti uuden Alcazarized albumin nauhoitukset. Yhtye myös osallistui vuoden 2003 Melodifestivalen kilpailuun kappaleellaan Not a sinner Nor a saint jääden kolmanneksi finaalissa. Vaikka kappaletta ei julkaistu kaupallisesti kuin Ruotsissa, lähetettiin se radioasemille ympäri Eurooppaa ja Amerikkaa viestinä, että Alcazar on taas liikkeellä.
Alcazarized julkaistiin ensin Skandinaviassa kesällä 2003. Se nousi listakärkeen välittömästi ja sai loistavat arvostelut monessa mediassa. Ensimmäinen kansainvälinen single albumilta oli Menage a Trois, joka oli vuoden 2003 soitetuimpia kappaleita Euroopassa mutta ei noussut listoille. Tämän jälkeen Alcazarized albumin julkaisua siirrettiin Euroopassa odottamaan parempaa aikaa. Alcazarin musiikki kuului silti Euroopassa ja mm. kappaleet Someday ja Love Life saivat hyvin radiosoittoa Euroopassa. Ihmiset alkoivatkin vaatimaan levy-yhtiöitä julkaisemaan kakkosalbumin.
Alcazarized julkaisuun maailmalla

Alcazarin levy-yhtiö ei osannut päättää millä kappaleella yhtye menisi eteenpäin, koska toinen albumi oli niin tasainen julkaisu. Pian yhtye sai käsiinsä uuden demon, jonka he valitsivat äänitettäväksi välittömästi. Tämä kappale tulisi olemaan yhtyeen uusi maailmanlaajuinen singlejulkaisu kesällä 2004. Massiivisen radiosoiton saattelemana This Is the World We Live In nousi hitiksi ympäri maailmaa. Se oli myös viimeinen suuri hitti Alcazarilla Isossa-Britanniassa. Yllättäen MTV-USA innostui esittämään kappaletta runsaasti, vaikka Amerikassa soittoaikaa saa lähes poikkeuksetta ainoastaan Hip Hop, R&b ja Country. Lisäksi Alcazarin edellisestä hitistä oli aikaa. Tämä huomioitiin hyvin mediassa ja Alcazaria alettiin pitää arvossa myös dancemusiikkipiirien ulkopuolella. Yhtye julkaisi Alcazarized albuminsa Euroopassa syksyllä 2004, jossa mukana oli myös toinen uusi kappale Physical, joka julkaistiin toisena singlenä loppuvuodesta 2004. Sekin saavutti suuren menestyksen Euroopassa. USA:ssa se julkaistiin vain promona nimellä Let´s do the bump.
Melodifestivalen 2005 ja "määrittämätön tauko"

Jälleen kahden ison hitin jälkeen Alcazar pohti tulevaisuutta ja päätti osallistua Melodifestivalen 2005 kilpailuun kappaleella Alcastar. Yhtye sai jälleen tyytyä finaalissa kolmanteen sijaan, mutta singlejulkaisu ampaisi kolmen päivän myynnillä välittömästi Ruotsin listaykköseksi.
Yhtye julkaisi maailmanlaajuisesti kaikki singlet sisältävän kokoelman Dancefloor Deluxe. Tämän jälkeen roskalehdistö laittoi liikkeelle huhun, jonka mukaan Alcazar olisi hajoamassa, koska oli varsin omituista, että yhtye julkaisee kokoelman vain kahden studioalbumin jälkeen. Huhut saivat lisää pontta maailmalla, kun yhtyeen uudessa videossa ja singlessä Start the fire punatukkaista Annikaa ei nähdä juuri ollenkaan. Alcazar antoi tiedotteen, jonka mukaan Annika olisi murtanut jalkansa musiikkivideon kuvauksissa eikä siksi näy kameran edessä juuri ollenkaan. Annika ei koskaan palannut Alcazariin takaisin, joten yhtye ilmoitti lokakuussa 2005 jäävänsä "määrittämättömälle tauolle".
Paluu ja jäsenmuutokset

Alcazar esiintyi yllättäin uudestaan triona Lontoossa järjestettävässä G.A.Y tapahtumassa 2007 uuden jäsenen Lina Hedlundin kanssa, joka korvasi Annikan. Magnus ei palannut yhtyeeseen, koska oli saavuttanut menestystä Euroopassa albumillaan Live Forever. Helmikuussa 2008 Alcazar julkaisi ensimmäisen uuden singlen We keep on rockin, josta tuli hitti Ruotsissa. Kappale julkaistiin samaan aikaan, kun Andreas myönsi olevansa HIV-positiivinen. Uutinen herätti kohua ympäri maailmaa. Myös Suomessa iltapäivälehdet ja foorumit kirjoittivat asiasta.
Alcazar osallistui vuonna 2009 kolmannen kerran Melodifestivaleniin, tällä kertaa ennakkosuosikkina, mutta joutui tyytymään viidenteen sijaan kappaleellaan Stay the night. Yhtye sai kansalta äänivyöryn, mutta tuomarit eivät pitäneet heidän esityksestään ja antoivatkin yhtyeelle erittäin huonot pisteet. Tästä huolimatta singlestä tuli suuri hitti listoilla nousten radiolistojen ykköseksi ja singlelistan toiseksi. Stay the night nousi valtavien latauskertojen ansiosta myös European Hot-100 Singles listalla numerolle # 45, vaikka sitä ei saanut fyysisenä julkaisuna muualla kuin Ruotsissa. Medioissa todettiin, että Alcazar on nyt liikkeellä voimakkaammin kuin koskaan.
Disco Defenders & Burning

Yhtye julkaisi uuden albuminsa Disco Defenders maaliskuussa 2009 ja nousi Ruotsissa albumilistan kärkisijoille pysytellen Top-10:ssä kaksi kuukautta. 
Ensimmäinen kansainvälinen single Burning on noussut jo Euroopan klubilistalla Hot-100:ssa sijalle # 4. Yhtye ajoitti fyysisen singlen maailmanlaajuisen julkaisun syys-lokakuulle 2009. Yhtye on tällä hetkellä kiinnitettynä Ison-Britannian suurimmalla dance-levymerkillä 3BeatRecords. Burning singlen remiksit ovat jo valtavassa soitossa Ministry Of Soundilla, joka omistaa myös 3BeatRecordsin.
Diskografia > Albumit

Casino (2000)
Alcazarized (2003)
Disco Defenders (2009)
Diskografia > Kokoelmat

Dancefloor Deluxe (2004)
Disco Defenders: Greatest Hits (2015)
Diskografia > Livealbumit

A Tribute to ABBA (2004)
Diskografia > Singlet

"Shine On" (1999)
"Crying at the Discoteque" (2000) ( # 8 )
"Ritmo Del Amor" (2000)
"Crying at the Discoteque" (2001)
"Sexual Guarantee" (2001)
"Don't You Want Me" (2002) ( # 18 )
"Not a Sinner nor a Saint" (2003)
"Ménage A Trois" (2003)
"Someday" (2003)
"Love Life" (2003)
"This Is the World We Live In" (2004)
"Physical" (2004) ( # 3 )
"Here I Am" (2004) ( # 6 )
"Alcastar" (2005)
"Start the Fire" (2005)
"We Keep On Rockin" (2008)
"Inhibitions" (2008)
"Stay The Night" (2009)
"Burning" (2009)
"From Brazil with Love" (2009)
"Last Christmas" (2009)
"Headlines" (2010)
"Karma Karma Feat. Same Difference" (2011)
"Blame It On The Disco" (2014)
"Good Lovin" (2014)
"Young Guns (Go for It)" (2015)
"In the Name of Love" (2018)
Suluissa korkein sijoitus Suomen virallisella singlelistalla
Aiheesta muualla

Viralliset sivut (Arkistoitu – Internet Archive) (englanniksi)
Alcazar Rix FM Festivaaleilla, vuonna 2005.
Alcazar Boråsissa, vuonna 2004.
Alcazar Rix FM Festivaaleilla, vuonna 2008.
Luettelo Kreikan hiippakunnista

Luettelo Kreikan hiippakunnista, katso:
Luettelo Kreikan ortodoksisista hiippakunnista
Luettelo Kreikan katolisista hiippakunnista
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Luettelo Kreikan hiippakunnista”, voi hakea sivunnimihaulla, laajalla sivunnimihaulla tai tekstihaulla.
Lykos (Pandionin poika)

Lykos (m.kreik. Λύκος, lat. Lycus) oli kreikkalaisessa mytologiassa Pandion II:n ja Pylian poika ja Aigeuksen, Nisoksen ja Pallaan veli.
Pandion II:n ollessa Ateenan kuninkaana Metionin pojat nostivat kansanmellakan. Pandion karkotettiin maasta ja hän pakeni Megaraan, jossa hän nai Pylian. Myöhemmin heidän poikansa hyökkäsivät Ateenaan ja valloittivat kuninkuuden takaisin itselleen; Aigeuksesta tuli Ateenan kuningas, kun taas Lykos sai Euboian. Lykoksen karkotti täältä kuitenkin Aigeus, josta tämä pakeni Andaniaan Messeniaan. Lykos toi mukanaan Ateenasta Demeter-kultin, jotta Andaniassa harjoitettiin tammilehdossa.
Tämän jälkeen Lykos saapui Sarpedonin luokse liittyäkseen tähän termilaiden maassa, jonka jälkeen maata alettiin kutsua Lyykiaksi ja sen asukkaita lyykialaisiksi.
Lykosta kunnioitettiin Ateenassa heeroksena. Hänen kerrotaan myös toimineen oraakkelina ja antaneen ennustuksia.
Lordstown Motors

| Lordstown Motors |
| --- | --- |

Yritysmuoto:  pörssiyhtiö
Osake:  NASDAQ: RIDE
Perustettu:  2018
Toimitusjohtaja:  Steve Burns
Kotipaikka:  Lordstown, Ohio, Yhdysvallat
Toimiala:  autoteollisuus
Tuotteet:  henkilöautot
Kotisivu:  lordstownmotors.com
Infobox OKVirheellinen NIMI-arvo: 
Lordstown Motors Corporation on yhdysvaltalainen sähköautovalmistaja. Yhtiön päämaja sijaitsee Lordstownissa, Ohion osavaltiossa. Lordstown Motorsin tuntantolaitos sijaitsee General Motorsin entisellä Lordstown Assembly -tehtaalla.
Aiheesta muualla

Kuvia tai muita tiedostoja aiheesta Lordstown Motors Wikimedia Commonsissa
Lordstown Motorsin kotisivut (Arkistoitu – Internet Archive)
Lords of the Liverdance

| Lords of the Liverdance Eraser vs Yöjalka |
| --- | --- | --- |

Studioalbumin tiedot
 Julkaistu: 23. kesäkuuta 2006
 Tuottaja(t): Eraser vs Yöjalka
 Tyylilaji: psytrance
 Kesto: 57.48
 Levy-yhtiö: Faerie Dragon
Eraser vs Yöjalan muut julkaisut
| Tarinat 2003 | Lords of the Liverdance 2006 |   |
Lords of the Liverdance on psytrance-tuottajakaksikko Eraser vs Yöjalan kolmas studioalbumi, joka julkaistiin 23. kesäkuuta 2006. Levyn julkaisi australialainen Faerie Dragon Records.
Kappaleet

Nice to Mute You – 6.56
Nuts for Nothing – 6.13
Brain to Feet – 5.41
Hell Sin Key THCruise – 5.01
High on Heels – 6.38
Faster.Liver.Dancer – 5.26
Nolerco (EvsY Remix) – 6.20
Kaliman Kakarat – 6.35
Home Deep Home – 6.00
Sky Breaks – 3.23
Loïc Rémy

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Loïc Rémy
Syntymäaika: 2. tammikuuta 1987 (ikä 37)
Syntymäpaikka: Rillieux-la-Pape, Ranska
Pelipaikka: hyökkääjä
Pituus: 184 senttimetriä
Seura
Seura: Lille
Pelinumero: 9
Junioriseurat
1993–1999: ASPTT Lyon
1999–2006: Lyon
Seurat
| Vuodet | Seura | O | (M) |
| 2006–2008 | Lyon | 12 | (0) |
| 2008 | → Lens (laina) | 10 | (3) |
| 2008–2010 | Nice | 68 | (26) |
| 2010–2013 | Marseille | 68 | (27) |
| 2013–2014 | Queens Park Rangers | 15 | (6) |
| 2013–2014 | → Newcastle United (laina) | 26 | (14) |
| 2014–2017 | Chelsea | 32 | (8) |
| 2016–2017 | → Crystal Palace (laina) | 5 | (0) |
| 2017–2018 | Las Palmas | 2 | (2) |
| 2018 | → Getafe (laina) |  |  |
| 2018– | Lille |  |  |
Maajoukkue
| 2009– | Ranska | 31 | (7) |
 Seurajoukkueuran tilastot kattavat vain kansalliset sarjat, päivitetty 20. syyskuuta 2017.  Maajoukkueuran tilastot päivitetty 15. lokakuuta 2014.
Loïc Rémy (s. 2. tammikuuta 1987 Rillieux-la-Pape, Ranska) on ranskalainen jalkapalloilija. Hän edustaa ranskalaisseura Lilleä ja on pelipaikaltaan hyökkääjä.
Seurajoukkueura

Rémy on Lyonin kasvatti. Hän on edustanut urallaan kasvattajaseuransa lisäksi Lensiä ja Niceä, joista jälkimmäiseen hän siirtyi vuonna 2008. Hän maksettiin noin 8 miljoonan euron siirtokorvaus. Rémy pelasi ensimmäisellä kaudellaan 2008–2009 kaikki kilpailut mukaan lukien 37 ottelua ja teki niissä 13 maalia.
Kauden 2010–2011 hän ehti aloittaa Nicessä, mutta siirtyi 19. elokuuta 2010 Marseilleen. Hän teki joukkueen kanssa viisivuotisen sopimuksen ja hänestä maksettiin 15 miljoonan euron siirtokorvaus.
16. tammikuuta 2013 hän siirtyi Queens Park Rangersiin neljän ja puolen vuoden sopimuksella.
Maajoukkueura

Rémy teki ensiesiintymisensä Ranskan maajoukkueessa 2. kesäkuuta 2010 ystävyysottelussa Nigeriaa vastaan. Ensimmäisen maalinsa hän teki 9. lokakuuta 2010 vuoden 2012 EM-karsintaottelussa Romaniaa vastaan.
Aiheesta muualla

Wikimedia Commonsissa on kuvia tai muita tiedostoja aiheesta .
Loïc Rémyn tilastot Ranskan jalkapalloliiton sivustolla (Arkistoitu – Internet Archive) (ranskaksi)
Ranskan joukkue – Jalkapallon MM-kilpailut 2014
1 Lloris |
2 Debuchy |
3 Evra |
4 Varane |
5 Sakho |
6 Cabaye |
7 Cabella |
8 Valbuena |
9 Giroud |
10 Benzema |
11 Griezmann |
12 Mavuba |
13 Mangala |
14 Matuidi |
15 Sagna |
16 Ruffier |
17 Digne |
18 Sissoko |
19 Pogba |
20 Rémy |
21 Koscielny |
22 Schneiderlin |
23 Landreau |
Valmentaja Deschamps
Lordstown Endurance

| Lordstown Endurance |
| --- | --- |

Valmistustiedot
Valmistusmaa:   Yhdysvallat
Valmistaja:  Lordstown Motors
Valmistusvuodet:  2020–
Korimalli:  4-ovinen lava-auto
Vetotapa:  neliveto
Lordstown Endurance on yhdysvaltalaisen sähköautovalmistajan Lordstown Motorsin vuodesta 2021 tuottama lava-auto. Malli on merkin ensimmäinen tuote. Endurancen sarjavalmistus oli tarkoitus alkaa vuonna 2020, mutta lykättiin vuoteen 2021 koronaviruspandemian takia ja aloitettiin vasta 2022.
Automallia valmistetaan Lordstown Assembly -tehtaalla.
Aiheesta muualla

Kuvia tai muita tiedostoja aiheesta Lordstown Endurance Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Lila Downs

Lila Downs esiintymässä vuonna 2007.
Ana Lila Downs Sánchez (s. 9. syyskuuta 1968 Tlaxiaco, Oaxaca, Meksiko) on meksikolainen laulaja ja lauluntekijä, joka laulaa useilla kielillä, lähinnä espanjaksi ja englanniksi.
Diskografia

1994 - Ofrenda
1996 - Azuláo. En vivo con Lila Downs
1999 - La Sandunga
1999 - Trazos
2000 - Árbol de la vida
2001 - La Línea
2004 - Una sangre
2006 - La Cantina
2007 - Lotería Cantada (DVD)
2008 - The Very Best Of Lila Downs (El Alma De Lila Downs) (CD+DVD)
2009 - Ojo de Culebra
2010 - Lila Downs y La Misteriosa "En París Live à Fip"
2010 - Chacala (internet)
Aiheesta muualla

Viralliset verkkosivut
Rodriguez, Luis J.: An Interview with Lila Downs Xispas.com. Arkistoitu 9.7.2011. (englanniksi)
Arrested for Driving While Blind

| ”Arrested for Driving While Blind” ZZ Top |
| --- | --- | --- |

Singlen tiedot
 Albumilta: Tejas
 B-puoli: ”"Neighbor, Neighbor"”
 Julkaistu:  maaliskuu 1977  huhtikuu 1977
 Formaatti: 7"-single
 Tuottaja(t): Bill Ham
 Tyylilaji: blues rock
 Kesto: 03.05
 Levy-yhtiö: London Records
Muut kannet
   Singlen etiketti
Listasijoitukset
  91. (The Billboard Hot 100)
ZZ Topin muut singlet
| ”It’s Only Love” 1976 | ”Arrested for Driving While Blind” 1977 | ”Enjoy and Get It On” 1977 |
Arrested for Driving While Blind on blues rock -yhtye ZZ Topin kappale. Se julkaistiin singlenä sekä albumilla Tejas vuonna 1977.
Yleistä kappaleesta

Musiikkinäytteet
”Arrested for Driving While Blind” edustaa blues-rakenteista rock-kappaletta.
Äänitiedostojen kuunteluohjeet
»Ihmiset luulevat, että yllyttäisimme kappaleessa ajamaan autolla humalassa. Siitä ei ole kyse lainkaan. » 
(Dusty Hill)
”Arrested for Driving While Blind” edustaa yhtyeelle melko tyypillistä blues-rakenteista rock-kappaletta. Kappale julkaistiin singlenä vuonna 1976. Singlen b-puolena on ollut eri kappaleita, kuten yhtyeen esikoisalbumilla vuonna 1971 alun perin julkaistu kappale ”Neighbor, Neighbor” ja mm. Alankomaiden julkaisussa toinen hittisingle ”It's Only Love”.
Kappaleen sanoituksessa varoitetaan ajamasta autolla alkoholin vaikutuksen alaisena. Basisti Dusty Hill on kertonut, että ei ole koskaan ajanut autoa humalassa, vaikka se on joskus ollutkin lähellä. Hän myös huomauttaa, että kappaleen luullaan usein virheellisesti yllyttävän humalassa ajamiseen.
ZZ Top esitti kappaleen usein konserteissa 1980-luvulle saakka, minkä jälkeen sitä on esitetty erittäin harvoin.
Singlen sisältö

A-puoli
Arrested For Driving While Blind – 3.05 (säv. Beard/Gibbons/Hill)
B-puoli
Neighbor, Neighbor – 2.18 (säv. Gibbons)
Joissain painoksissa ”Neighbor, Neighborin” tilalla: It's Only Love – 4.24 (säv. Beard/Gibbons/Hill)